Plasticitu mált zabezpečuje v prvom rade ich spojivo a u mált, ktoré obsahujú zámesovú vodu, voda. Plasticita malty sa dá najjednoduchšie upraviť množstvom použitej zámesovej vody: malta s malým množstvom vody sa stáva až sypkou (vhodné napríklad pri zhotovení umelého kameňa do formy), malta s veľkým množstvom vody sa stáva tekutou (takáto konzistencia je potrebná na zhotovenie striekanej omietky alebo na injektáž). Plasticita malty sa dá upraviť aj použitím plastifikačnej prímesi – plastifikátora, ktorý zvýši jej plasticitu pri nižšom obsahu vody. Plasticita vápennej malty klesá pri dlhšom odstátí nepoužitej malty, aj bez straty vody. Dá sa obnoviť rozmiešaním, bez pridania, prípadne s opatrným pridaním veľmi malého množstva vody.
hustota, spracovateľnosť a tvarovateľnosť malty (prípadne zatekavosť injektážnej malty) v čerstvom stave
Veľasová-Szerdová, Ľ. – Kapišinská, V. et al.: Terminologický slovník. Bratislava: Pamiatkový úrad Slovenskej republiky 2023.